CELEX: 52021DP0062
Language: hu
Date: 2021-03-09 00:00:00
Title: Az Európai Parlament 2021. március 9-i határozata a Valter Flego mentelmi jogának felfüggesztésére irányuló kérelemről (2020/2054(IMM))

2021.11.24.   
            
            
               HU
            
            
               Az Európai Unió Hivatalos Lapja
            
            
               C 474/165
            
         
      P9_TA(2021)0062
      Valter Flego mentelmi jogának felfüggesztésére irányuló kérelem
      Az Európai Parlament 2021. március 9-i határozata a Valter Flego mentelmi jogának felfüggesztésére irányuló kérelemről (2020/2054(IMM))
      (2021/C 474/20)
      
         Az Európai Parlament,
      
      
                  —
               
               
                  tekintettel a horvát köztársaságbeli Rijeka megyei bíróság tanácsának elnöke által 2020. február 19-én a Rijeka megyei büntetőbíróság előtt folyamatban lévő büntetőeljárással összefüggésben eljuttatott és 2020. március 26-án a plenáris ülésen bejelentett, a Valter Flego mentelmi jogának felfüggesztésére irányuló kérelemre,
               
            
                  —
               
               
                  tekintettel arra, hogy Valter Flego lemondott az eljárási szabályzat 9. cikkének (6) bekezdése értelmében őt megillető, meghallgatáshoz való jogról,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre (1),
               
            
                  —
               
               
                  tekintettel a Horvát Köztársaság alkotmányának 75. cikkére, valamint a horvát parlament eljárási szabályzata 23–28. cikkére;
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A9-0023/2021),
               
            
                  A.
               
               
                  mivel a Rijeka megyei büntetőbíróság tanácsának elnöke kérelmet nyújtott be Valter Flego parlamenti mentelmi jogának felfüggesztésére a büntető törvénykönyv 291. cikkének (1) és (2) bekezdése szerinti hivatali visszaélés bűncselekménye miatt ellene folyamatban lévő eljárás keretében (2);
               
            
                  B.
               
               
                  mivel a vád szerint a horvátországi Buzet város polgármestereként 2010. április 1-jétől2013. május 30-ig elősegítette jogellenes bérpótlékok önmaga, polgármester-helyettese, a polgármesteri hivatal igazgatója és három másik igazgató részére történő kifizetését;
               
            
                  C.
               
               
                  mivel Valter Flegót a 2019. májusi választásokon európai parlamenti képviselővé választották;
               
            
                  D.
               
               
                  mivel a feltételezett cselekmény az Európai Unió kiváltságairól és mentességeiről szóló 7. számú jegyzőkönyv 8. cikke alkalmazásában nem Valter Flego európai parlamenti képviselői feladatának ellátása során kinyilvánított véleményével vagy leadott szavazataival kapcsolatos;
               
            
                  E.
               
               
                  mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
               
            
                  F.
               
               
                  mivel a Horvát Köztársaság alkotmánya 75. cikkének (2) és (3) bekezdése a következőképp rendelkezik:
                  „A horvát parlamentben kifejtett vélemény vagy leadott szavazat miatt képviselő nem vonható büntetőeljárás alá, nem vehető őrizetbe, illetve nem büntethető.
                  A horvát parlament jóváhagyása nélkül képviselőt nem lehet őrizetbe venni, és ellene büntetőeljárást sem lehet indítani”;
               
            
                  G.
               
               
                  mivel a feltételezett bűncselekmény nincs egyértelmű és közvetlen kihatással Valter Flego európai parlamenti képviselői feladatainak ellátására;
               
            
                  H.
               
               
                  mivel kizárólag a Parlament hatáskörébe tartozik annak eldöntése, hogy egy konkrét esetben felfüggeszti-e a mentelmi jogot vagy sem; mivel a Parlament a mentelmi jog felfüggesztésével kapcsolatos döntése meghozatalánál észszerű módon figyelembe veheti a képviselő álláspontját (3);
               
            
                  I.
               
               
                  mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett, és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól;
               
            
                  J.
               
               
                  mivel a Valter Flegónak felrótt cselekményekre európai parlamenti képviselővé való megválasztása előtt került sor;
               
            
                  K.
               
               
                  mivel ebben az esetben a Parlament nem talált bizonyítékot fumus persecutionis fennállására, azaz tényszerű bizonyítékot arra, hogy a jogi eljárást esetleg azzal a mögöttes szándékkal indították volna, hogy aláássák a képviselő politikai, ezen belül európai parlamenti képviselői tevékenyégét;
               
            
                  L.
               
               
                  mivel egyrészt a Parlamentet nem lehet bíróságként kezelni, másrészt a parlamenti képviselőt a mentelmi jog felfüggesztésére irányuló eljárás keretében nem lehet „vádlottnak” tekinteni (4);
               
            
               
                  1.
               
               
                  úgy határoz, hogy felfüggeszti Valter Flego mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését az illetékes horvát hatóságoknak és Valter Flegónak.
               
            
         (1)  A Bíróság 2008. október 21-iMarra kontra De Gregorio és Clemente ítélete, C-200/07 és C-201/07, ECLI:EU:C:2008:579; a Törvényszék 2010. március 19-iGollnisch kontra Parlament ítélete, T-42/06, ECLI:EU:T:2010:102; a Bíróság 2011. szeptember 6-iPatriciello ítélete, C 163/10, ECLI: EU:C:2011:543; a Törvényszék 2013. január 17-iGollnisch kontra Parlament ítélete, T-346/11 és T-347/11, ECLI:EU:T:2013:23; a Bíróság 2019. december 19-iJunqueras Vies ítélete, C-502/19, ECLI:EU:C:2019:1115.
      
         (2)  Horvát hivatalos közlöny, 125/11, 144/12, 56/15, 61/15, 101/17, 118/2018 és 126/2019.
      
         (3)  A Törvényszék 2008. október 15-iMote kontra Parlament ítélete, T-345/05, ECLI:EU:T:2008:440, 28. pont.
      
         (4)  A Törvényszék 2019. április 30-iBriois kontra Parlament ítélete, T-214/18, ECLI:EU:T:2019:266.